《莺花吟为良友作》
宋代·卫宗武

羽族竞繁声，仓庚尤善鸣。
喧啾百喙忽奏雅。尽洗盈耳筝竽音。
芬菲芳事毕，木芍药晚出。
於中姚魏更倾城，扫退目前頳紫色。
转眼韶华便欲休，恨无长绳系春留。
一春妩媚在花鸟，常恐易逐光阴流。
浮荡谁家挟弹子，飞丸巧中俄摧翅。
封姨底事苦禁持，飘摇欲使无完蔕。
可嗟凡卉与凡禽，遂情快意何纷纷。
不思物恶伤其类，尔形尔气非同群。
岁{鞲革换贝}名葩不常遇，日听好音能几度。
寄与东君力遮护，勿使凋零同臭腐，
不然辜负莺花主。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。